מטרה1.מטרת חוק זה להבטיח את זכויות המפונים ממתחם מי נפתוח (ליפתא) בירושלים.
"נכס מזכה" – נכס במתחם שהיה קיים לפני המועד הקובע.
זכאות לפיצוי3.(א)	על אף האמור בכל דין או הוראת מינהל, מפונה יהיה זכאי לפיצוי מהמדינה בעד פינוי נכס מזכה; שווי הפיצוי יהיה בשיעור השווה לשווי הנכס המזכה, בו התגורר או שהיה בחזקתו ואילו הנכס היה בבעלותו ונמכר בעסקה בין מוכר מרצון לקונה מרצון, וזאת כפי שקבע השמאי הממשלתי הראשי.
(ב)	נפטר זכאי מבלי שקיבל פיצויים בעד פינוי הנכס המזכה, יהיו זכאים יורשיו של אותו אדם המחזיקים בנכס המזכה במתחם ברציפות מעת פטירתו של אותו זכאי ועד למועד הפינוי, ופונו מהנכס המזכה לפיצוי כאמור בסעיף קטן (א).
ביצוע ותקנות4.שר הבינוי והשיכון ממונה על ביצוע חוק זה, והוא רשאי, בהסכמת שר האוצר ושר המשפטים, להתקין תקנות בכל עניין הנוגע לביצועו.
התוספת** תחומי הגושים והחלקות ייקבעו בעת הכנת הצעת החוק לקריאה הראשונה.
מתחם ליפתא (מי נפתוח).
מיום הקמת המדינה ועד כה לא קיבלו מתיישבי מי נפתוח (ליפתא) הכרה פורמלית מספקת במעמדם ובזכויותיהם. מאז הקמת המדינה ומאז תחילת ההתיישבות במתחם ליפתא חלו שינויים בדין ושינויים בעמדת הרשויות כלפי מתיישבי ליפתא. לאחרונה פועלות רשויות המדינה במתחם לשם פינוי המשפחות.
מטרת החוק היא למנוע מצב של פינוי תושבי המתחם ללא פיצוי ראוי והולם ובכך להבטיח את זכויות המפונים ואף למנוע תחושות קיפוח וחוסר שוויון משווע בקרב התושבים.